**Правилник за изменение и допълнение**

**на Устройствения правилник на Главна дирекция ,,Гражданска въздухоплавателна администрация"**

*(обн., ДВ, бр. 37 от 1999 г., изм. и доп., бр. 29 и 62 от 2000 г., бр. 90 от 2001 г., изм., бр. 64 от 2003 г., бр. 77 от 2004 г., бр. 60 от.2006 г., бр. 44 от 2007 г., бр. 101 от 2009 г., бр. 29 от 2010 г., бр. 56 от 2012 г.* *бр. 6 и 53 от 2016 г.)*

**§ 1**. В чл. 7, ал. 2 се изменя така:

(2) Главна дирекция ,,Гражданска въздухоплавателна администрация“ е с обща численост на персонала 111 щатни бройки и има следната структура:

1. главен директор – 1;

2. главен секретар – 1;

3. дирекция ,,Административни и финансови дейности‘‘ – 13;

4. дирекция ,,Летателни стандарти“ – 45;

5. дирекция „Оператори, авиационна сигурност, въздушно пространство и търсене и спасяване“ – 51“.

**§ 2**. Член 11а се изменя така:

Чл. 11а. (1) Общата администрация изпълнява функции по осигуряването на дейността на главния директор на ГД ,,ГВА“ и на специализираната администрация за:

1. финансово-стопанско осигуряване;

2. човешки ресурси;

3. административно и техническо осигуряване;

4. информационно обслужване;

5. деловодно обслужване;

6. управление на собствеността;

(2) Общата администрация е организирана в дирекция ,,Административни и финансови дейности“.

(3) Дирекцията по ал. 2:

1. организира и контролира финансовата дейност, счетоводната отчетност и вътрешния финансов контрол;

2. изготвя проекта на бюджет на главната дирекция;

3. изготвя счетоводните отчети и следи за правилното разходване на средствата съгласно утвърдения бюджет;

4. подпомага главния директор в управлението на финансовите ресурси, като:

а) осъществява предварителен контрол за законосъобразността на документите и действията, свързани с финансовата дейност;

б) осъществява проверки преди вземане на решения за поемане на задължения или за извършване на разходи;

5. оказва съдействие на главния директор по прилагането на Закона за обществените поръчки;

6. организира и участва в годишната инвентаризация;

7. организира и контролира административното обслужване;

8. организира и контролира деловодната дейност, в т. ч. документооборот, архив и съхраняване на ведомствените документи;

9. организира и контролира правилното използване, стопанисване и управление на собствеността на главната дирекция;

10. организира функционирането и поддържа автоматизираната информационна инфраструктура на главната дирекция – локални мрежи, комуникационно оборудване, компютърна техника и софтуер;

11. подготвя, поддържа и периодично осъвременява интернет страницата на главната дирекция;

12. организира и осъществява материално-техническото снабдяване на главната дирекция с оборудване, резервни части и консумативи, като планира, осигурява и контролира финансовото обезпечаване на дирекциите от специализираната администрация;

13. организира кадровото и финансово осигуряване, отговаря за кариерното развитие на персонала на ГД ,,ГВА“ и неговото обучение;

14. организира и реализира цялостната дейност по трудовите и служебните правоотношения в администрацията, включително като организира дейността и изготвя актове и документи, свързани с възникването, изменянето, прекратяването и регистрирането на служебните и трудовите правоотношения, и съхранява трудовите и служебните досиета на служителите в ГД ,,ГВА“;

15. изпълнява и други функции, възложени от главния директор“.

**§ 3**. В чл. 12 се правят следните изменения и допълнения:

1. Алинея 2 се изменя така:

(2) Специализираната администрация е организирана в дирекция ,,Летателни стандарти" и дирекция „Оператори, авиационна сигурност, въздушно пространство, търсене и спасяване и правно осигуряване“.

2. Алинея 3 се изменя така :

(3) Дирекция ,,Летателни стандарти":

1. изготвя експертни становища, доклади, анализи и препоръки по въпроси, свързани с осигуряването на необходимото равнище на безопасност на гражданското въздухоплаване;

2. участва в подготовката на проекти на подзаконови нормативни актове в областта на гражданското въздухоплаване, както и спецификации, указания, правила и процедури;

3. извърша необходимите действия в съответствие с компетентността на ГД ,,ГВА", свързани с издаването на лицензи, разрешения, разрешителни, свидетелства, удостоверения, одобрения, атестации и сертификати;

4. контролира гражданското въздухоплаване и гражданските въздухоплавателни средства организациите за обучение и авиационните оператори, лицата по чл. 119е от ЗГВ, авиомедицинските центрове, авиомедицинските експерти и авиационния персонал;

5. утвърждава и контролира изпълнението на актове, които уреждат подготовката, организацията, провеждането и отчитането на въздухоплавателната дейност, технологични и технически документи, програми, планове, доклади и анализи, в съответствие с изискванията на ЗГВ и подзаконовите нормативни актове;

6. разследва инциденти;

7. води регистри в случаите, предвидени от закон;

8. поддържа и развива системата за управление на качеството в ГД ,,ГВА“;

9. организира и координира разработването, осъвременяването и прилагането на процедурите по качество в ГД ,,ГВА“;

10. организира и координира провеждането на независима оценка на системата по т. 8;

11. организира и осъществява цялостната дейност по лицензиране на въздушните превозвачи;

12. разглежда и се произнася по жалбите на пътниците съгласно ЗГВ и Регламент № 261 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91;

13. организира и осъществява дейността на ГД ,,ГВА" във връзка с изпълнението на задълженията, произтичащи от международните договори, страна по които е Република България, и членството й в организации в областта на гражданското въздухоплаване;

14. координира конкретното изпълнение от ГД ,,ГВА" на задълженията, произтичащи от членството на Република България в Европейския съюз и специализираните международни организации;

15. организира и изпълнява дейности по осигуряването на достъпа до пазара на въздушни превозвачи;

16. защитава икономическите и търговските интереси на българските потребители и авиационни оператори по отношение на практиката и политиката на прилагане на едностранни ограничителни търговски или икономически действия, като при необходимост прави предложения пред министъра на транспорта, информационните технологии и съобщенията за въвеждане при всеки един конкретен случай на подходящи мерки;

17. разработва предложения до министъра на транспорта, информационните технологии и съобщенията за сключване, присъединяване, ратифициране, денонсиране и изменяне на международни договори в областта на гражданското въздухоплаване и за членство и участие в специализирани международни организации и инициативи;

18. издава разрешения за полети в съответствие със ЗГВ и подзаконовите нормативни актове по прилагането му;

19. контролира физическите и юридическите лица във връзка с икономическите аспекти на безопасността в гражданското въздухоплаване;

20. регулира безопасния превоз на опасни товари по въздуха в съответствие с международните и националните нормативни актове;

21. изпълнява и други функции, възложени от главния директор“.

3. Алинея 4 се изменя така:

(4) Дирекция „Оператори, авиационна сигурност, въздушно пространство, търсене и спасяване и правно осигуряване “:

1. извършва необходимите действия в съответствие с компетентността на ГД „ГВА“, свързани с контрол, издаване, отнемане или спиране на лицензи, разрешения, разрешителни, свидетелства, удостоверения одобрения, атестации и сертификати.

2. дава становище пред главния директор относно публикуването на данни в Сборника за аеронавигационна информация и публикация на Република България;

3. осъществява координация между ведомствата и юридическите лица в областта на гражданското въздухоплаване във връзка с безопасността и сигурността на полетите;

4. организира и изпълнява дейности по лицензиране на оператори по наземно обслужване или самообслужване в съответствие с изискванията на ЗГВ и подзаконовите нормативни актове;

5. изготвя експертни становища, доклади, анализи и препоръки по въпроси, свързани с постигане на сигурността на гражданското въздухоплаване, аеронавигационното обслужване и търсене и спасяване при авиационни произшествия;

6. контролира физическите и юридическите лица във връзка със сигурността;

7. поддържа единна база данни и издава идентификационни карти и пропуски на физически и юридически лица, както и на моторни превозни средства за достъп до зоните за сигурност на гражданските летища за обществено ползване;

8. контролира аеронавигационните и други съоръжения, свързани с гражданското въздухоплаване;

9. извършва необходимите действия в съответствие с компетентността на ГД ,,ГВА“, свързани с издаването на лицензи, разрешения и удостоверения по отношение дейността аеронавигационното обслужване, търсене и спасяване при авиационни произшествия;

10. дава становище пред главния директор относно публикуването на данни в Сборника за аеронавигационна информация и публикация на Република България;

11. осъществява координация между ведомствата и юридическите лица в областта на безопасността на полетите, аеронавигационното обслужване, търсене и спасяване при авиационни произшествия в гражданското въздухоплаване;

12. извършва проверки за безопасна и ефективна работа на доставчиците на аеронавигационно обслужване, предоставящи услуги в обслужваното въздушно пространство на Република България;

13. извършва проверки и подготвя становища на главния директор във връзка с издаване на свидетелство за извършване на аеронавигационно обслужване на кандидатите за доставчици на аеронавигационно обслужване за всеки тип аеронавигационни услуги;

14. участва в проверки на доставчика на аеронавигационно обслужване за съответствие с изискванията, при които е издадено свидетелството;

15. изготвя становища до главния директор във връзка с признаването на свидетелства за извършване на аеронавигационно обслужване, издадени от чужди национални органи за контрол за осигуряване на аеронавигационно обслужване;

16. изготвя мотивирано предложение за частично делегиране на функциите по осъществяване на проверки и контрол на доставчиците на аеронавигационно обслужване на чужди национални органи за контрол;

17. изготвя годишни доклади за дейността на Главна дирекция ,,Гражданска въздухоплавателна администрация” като национален надзорен орган;

18. участва в изготвянето на проекти на нормативни актове;

19. при денонощен режим на работа заедно с Изпълнителна агенция „Морска администрация" поддържа сили и средства в съвместния авиационен и морски координационен център за търсене и спасяване при авиационни произшествия, като в случаите на авиационни произшествия ръководи и координира операции по търсене и спасяване на човешки живот и оказва помощ на търпящи бедствие въздухоплавателни средства във въздушното пространство на Република България и на нейната сухоземна територия, както и в българския морски отговорен район за търсене и спасяване при авиационни произшествия и във вътрешните водни пътища на Република България;

20. оказва правно съдействие на ръководството на администрацията за законосъобразното изпълнение на нейните функции, като разработва и предлага решения на правни проблеми, свързани с дейността на главната дирекция;

21. осъществява процесуалното представителство на главната дирекция;

22. изготвя договори във връзка с дейността на главната дирекция и осъществява контрол по изпълнението на сключените договори;

23. организира и осъществява дейностите по глава Х „В“ ЗГВ „Процедура за определяне размера на летищните такси на летище с годишен трафик над 5 милиона превозени пътници или на летище с най-голям брой пътнически превози на територията на Република България;

24. изпълнява и други функции, възложени от главния директор“.

4. Алинея 5 се отменя“.

**Ивайло Московски**

*Министър на транспорта,*

*информационните технологии и съобщенията*